钦定古今图书集成/理学汇编/学行典/第027卷 > 理数钤〈干集上〉 > 《运世年月日卦图》
## 钦定古今图书集成/理学汇编/学行典/第027卷 > 理数钤〈干集上〉 > 《运世年月日卦图》

运卦

一元十二会，一会三十运，一运十二世，一世三十年。
在《先天圆图》一层六十四卦，三百八十四爻，四层共
二百五十六卦，一千五百三十六爻，敷于三百六十
运之中。

小而言之，为“一年有十二月，一月有三十日，五日为一候，三候为一气，三气为一节。每气四爻，一日四爻，十五日六十爻，四爻。” 在节气为闰，共六十四爻。一气得一百九十二爻。两节九十日为一季，得六十四卦，三百八十四爻。一年四季共得二百五十六卦，一千五百三十六爻。

大而言之为一运，每运得四爻，遇节气之首，存四爻直闰，凡一爻直三世九十年，四爻得十二世，《三》

“百六十年为一运。” 此会中取《运卦》，观天地之大运也。

以《元经》会用运卦，从月子第一会起甲子运，复卦初
九爻，自下而上，其卦取先天节气横数。一会经三十
运，历一万八百年，自甲子至甲戌、甲申，至癸巳止。再
起乙丑一会，甲午，运睽六三，大寒四爻直一运，运同
上。自甲午至甲辰甲寅，历三十运。再起自甲子、乙丑、
丙寅、丁卯、戊辰、己巳、庚午、辛未、壬申、癸酉、甲戌、乙亥，
共一十二会，甲子甲午循环计三百六十运，共十二
万九千六百年，为一元之数。

自甲子乙丑至丙寅半，会己卯运开物，以前共二万
七千年，皆混沌之世。

自“《开物》于月寅三会星己”，七十六运，至月巳会星壬，
一百七十九运，辰子二千一百四十八世，丙寅、丁卯、
戊辰、己巳三会半，共一百零四运，计三万七千四百
四十年，皆鸿荒之世，不书世者，无纪籍可考，难于书
世。

以上“混沌鸿荒，共六万四千四百年，自月巳会六星，癸一百八十，辰子二千一百四十九，至辰午二千一百五十五，共七世二百一十年，乃少昊、颛顼、高辛之世。” 不书者，纪籍不载也。

自月巳会六星癸，一百八十运辰未，二千一百五十
六甲午世，甲辰年尧即位，方书“人君驭世。”历舜至夏
禹王七年以前属先天，计一百四十年之事。自禹王
八年交庚午会，此庚午一会，至今在星甲，一百九十
一甲戌运，明朝洪武十七年甲子，方入此运。由此再
历乙亥、丙子、丁丑，以至癸巳，二百一十九运，一会之
“数方终。”

其世卦，自本年起，甲子世，二千二百八十一，历乙丑、
丙寅、丁卯、戊辰、己巳、庚午七世，计二千二百八十七，
计一百一十年。尚有未来者，辛未、壬申、癸酉、甲戌、乙
亥五世，计一百五十年，皆未来之世，而甲戌一运方
终。

又自月未八星，甲二百一十一，至月戌十一星，甲三
百一十五运至亥终，一万六千二百年。此为一元之
数，共十二万九千六百年，运在会中，故以“会”为经。

世卦：〈皆起半会。〉

一会三十运，三百六十世，分二百五十六卦直之，每
世得四爻，遇节气之首，存四爻直闰，凡一卦直七年
半，四爻直三十年为一世，此运中取世卦。

以《会经》运用世卦，起自《先天开物》月寅三之中星己
七十六，己卯运九百单一世甲己仲起复卦初九冬
至，四爻直一世爻，自下而上，其卦纵数。

自己卯运甲子世，冬至起，《复颐》至《明夷》六四，得十二
世为一运。历庚辰运至癸巳运，十五运终，一百八十
世，系同人直世，计五千四百年。

却又从卯运起甲午运，仍甲子世。起《夏至》姤大过至
《讼》九四，得十二世，为一运。历乙未至戊申，一十五运
终。一百八十世，五千四百年。

又从卯会半己酉，第一百六运，起甲子世，历庚辰至
癸巳，十五运一百八十世。而卯一会，三十运，三百六
十世终。

又从辰会甲子，一百二十一运，起甲子世，姤《大过》，历
乙丑至戊寅，十五运得一百八十世。

又从“辰会半己卯运，一百三十五运，起甲子世，历庚
辰至癸巳十五运，通计一百五十运，得三百六十世，
而辰一会终。”

又从巳会，一百五十一，甲午运起甲子世，历乙未至
戊申，十五运，一百八十世。

又从巳会半己酉运，起甲子世，历庚戌至壬戌一十
四运，为一百七十九运，一百六十八世。

又从一百八十癸亥运，一百六十九世，当二千一百
四十九世，为少昊、颛顼、高辛之世。又历九世，当尧即
位。更历四世，当夏禹王八年。午会历一万八百年，十
二万九千六百月，世在运中，故以运为经。

年卦：〈年在地，从丑起，冬至《复卦》。〉

运数在天，卦气起甲子冬至。人生于寅，世卦气起寅
中《惊蛰》年数在地，卦气起丑《大寒》。一运三百六十年，
分二百五十六卦直之，每四爻直一年，遇节气之首，
存四爻直闰。大运之年，数仍起甲己仲爻，自下而上，
至小运起年，则起甲己孟爻，自上而下，改甲子年为
甲寅，一爻直三月。其卦气横看，周而复始，一运得二
百五十六卦。十二世三百六十年，四千三百二十月，
十二万九千六百日，一百五十五万五千二百时。始
自甲子年起《需》《小畜》为小雪，历一世三十年，至癸巳
终，当乙丑世。甲午年起《复》《颐》为冬至年，卦在地，故从
丑上起冬至，又历一世三十年，至癸亥终，当丙寅世。
甲子年起《睽》《兑》为大寒，历十二世三百六十年，至乙
亥世甲午年起，《噬嗑》随为霜降，至癸亥年终止。此为
一运三百六十年之数。二运以后，并准此年之干支。
如今见行辛酉世，其世首起甲子甲午年，年在世中故以世为经。

月卦

运世年月内，正月起甲子、甲午，元会运世卦横取岁
月日时内，正月起甲寅、甲申，其卦纵取此人数。
月建寅，用甲己孟起局，一世三百六十月，分二百五
十六卦直之，四爻直一月，每爻直七日半，遇节气之
首，存四爻直闰。其《复》卦起春分卯，取“帝出乎《震》”之义。
物数爻自上而下，起复上六，其卦纵数，始寅终丑，二
百五十六卦，周为一世，三十年，三百六十月，一万八
百日，十二万九千六百时。

以《大运》用甲子、甲午年，起，甲子年正月终十二月，至
癸巳年正月终十二月，计三百六十月，二百五十六
卦终。

小运用甲寅、甲申年起，又从甲午年正月起，《遁》《咸》当
子，为秋分，《复》《颐》当卯冬至，月在年中，故以年为经
岁月日时内正月起甲寅甲申，其岁月日时卦图，纵
取此物数。

日卦：〈分“阴阳图。” 〉

年月日时之数，系小运物，开于寅，皆起甲己孟，一年
三百六十日，分二百五十六卦直之，四爻直一日，一
爻直三时。遇节气之首，存四爻直闰爻。自上而下，其
卦横数。始甲子中甲申日，为三十日。春分卯起，复上
六，满三十日为一月，当甲子日，十二月周为一年，得
三百六十日，四千三百二十时，十二万九千六百分
日在月中，故以“月为经。”〈亦可分秒数〉

阳图用《元会运世图》，人数从卯月起，复颐酉上起姤。
阴图用岁月日时图，物数从酉月起，复卯上起姤
日卦气春分卯上起，复颐春分子月甲寅日起，至癸
未终。丑月用甲申起，至癸丑三十日终。寅月又从甲
寅日起卦，历十二月终，每月三十日，一年三百六十
日，二百五十六卦，一千五百三十六爻。